Nahomi Kawasumi

Nahomi Kavasumi (yapon: 川澄 奈穂美, Kawasumi Nahomi, 1985-yil 23-sentabrda tugʻilgan) - yaponiyalik futbolchi, Nyu-Jersi FC Gotham jamoasida oʻynaydi. 2008-yildan beri toʻliq xalqaro oʻyinchi boʻlib, 2011-yilgi jahon chempionatida oltin, shuningdek, 2012-yilgi London Olimpiadasi va 2015-yilgi jahon chempionatlarida kumush medalni qoʻlga kiritgan. 2011-yilgi Jahon chempionatida u ikkita gol urdi, shu jumladan yarim finalda Shvetsiyaga qarshi 35 metrdan ajoyib gol sohibasiga aylandi va Yaponiyaga oʻz tarixida birinchi marta turnirda gʻalaba qozonishga yordam berdi.

Futbolga ilk qadamlar 

Kavasumi Tokiodan 40 daqiqa janubda joylashgan Kanagava prefekturasida tugʻilib katta boʻlgan va u yerda yoshligida katta opasidan oʻrnak olib, futbol oʻynay boshlagan. U Yaponiya terma jamoasining boʻlajak himoyachisi Megumi Kamiyonobe bilan birga boshlangʻich maktabda Rinkan Lemons jamoasida oʻynagan. Kavasumi va Kamyonobe jamoa gollarining taxminan 70% ga mualliflik qilishdi. Kavasumi Nippon Sport fan universitetida tahsil olgan.

Klubdagi karyera

INAC KOBE LEONESSA 2008—2016-yillar 

Kavasumi INAC Kobe Leonessa bilan 2008-yilda shartnoma imzolagan. Jamoa 2011-yilgi mavsumni 12-3-0 rekordi va 39 ochko bilan yakunladi.

2013-yilgi mavsumda Kavasumi ikkinchi marta liganing eng yaxshi futbolchisi deb topildi. Uning oʻn ikkita golli natijasi jamoadoshi Beverli Gyobeldan keyin ikkinchi boʻldi. Shuningdek, u ketma-ket toʻrtinchi yil liganing eng yaxshi oʻn bir jamoasiga kiritildi. INAC 16-0-2 hisobi bilan ligada birinchi oʻrinni egallab, ketma-ket uch yil ichida uchinchi liga chempionligini qoʻlga kiritdi. Ularning 48 ochkosi ikkinchi oʻrindagi Nippon TV Beleza jamoasidan 10 ochkoga koʻp edi.

2013-yilgi Xalqaro ayollar klublar chempionatida Kavasumi INACning ikkinchi goliga mualliflik qildi. Yarim finalda Chilining Kolo-Kolo Femenino jamoasi ustidan 3:0 hisobida gʻalaba qozondi. INAC Kobe finalda Chelsi LFCni 4-2 hisobida magʻlub etib, turnirda gʻolib chiqdi. 

2014-yil sentabr oyida Kavasumi 2014-yilgi NWSL mavsumini Seattle Reign FC bilan ijara asosida tugatgandan soʻng INAC Kobe Leonessaga qaytdi.

Seattle Reign FC 2014—2018-yillar 

2014-yil fevral oyida Kavasumi Sietl Reign bilan 2014-yilgi Ayollar Milliy Futbol Ligasi mavsumi uchun ijaraga shartnoma imzoladi. 2014-yilning 6-iyulida Boston Breakersga qarshi oʻyinda 3-2 hisobida gʻalaba qozongan va Sietlning ikkita goliga mualliflik qilganidan soʻng Kavasumi NWSL haftaning eng yaxshi futbolchisi deb topildi. Bir necha hafta oʻtgach, 2013-yil chempioni Portlend Tornsga qarshi oʻyinda Kavasumi ikkita gol urdi va Reignsning 5:0 hisobida gʻalaba qozonishiga yordam berdi. Keyinchalik u mavsumning 16-haftasida ikkinchi marta NWSL haftaning eng yaxshi futbolchisi deb topildi. Kavasumi 2014-yilgi mavsumni 9 gol va 5 golli uzatma bilan yakunladi. U 2014-yilgi mavsumda NWSL Best XIga saylandi.

2016-yil iyun oyida Kavasumi NWSL klubi Sietl Reign FC bilan qayta shartnoma imzoladi. Kavasumi qayta imzolanganidan bir necha kun oʻtib Boston Breakersga qarshi debyutida dubl qayd etib, NWSL haftaning eng yaxshi futbolchisi sovrinini qoʻlga kiritdi. Shuncha saʼy-harakatlarga qaramay, Reyn 2016- NWSL mavsumida beshinchi oʻrinni egalladi va uch yil ichida birinchi marta pley-offni oʻtkazib yubordi. Kavasumi qayta shartnima imzolanganidan keyin Reign uchun oʻnta oʻyinning barchasida oʻynadi, sakkiztasini asosiy tarkibda boshlab, uchta gol urdi.

2017-yil 13-may kuni Kawasumi Vashington Spirit ustidan 6-2 hisobida gʻalaba qozonib, toʻrtta assist bilan NWSL yakkalik bahslarida yangi rekord oʻrnatdi. U 2017-yilgi mavsum oxirigacha shunday oʻynashda davom etdi, barcha 24 oʻyinda maydonga tushdi va oltita gol urdi. Uning hissasiga qaramay, Sietl yana beshinchi oʻrinni egalladi va pley-offni oʻtkazib yubordi.

Yangi bosh murabbiy Vlatko Andonovski kelganidan keyin Kavasumi kam maydonga tusha boshladi va 2018-yilgi mavsumni ochkolarsiz yakunladi. Mavsum oraligʻida Kavasumi oʻz mamlakatida boʻlib oʻtadigan 2019-yilgi ayollar oʻrtasidagi Jahon chempionati va 2020-yilgi yozgi Olimpiada oʻyinlari oldidan oʻzining maydonga tushishlar sonini maksimal darajaga chiqarishni soʻrab murabbiyga murojat qildi.

NAC Kobe Leonessa 2016-yil 

2016-yilgi NWSL mavsumi yakunlangach, Kavasumi sobiq klubi INAC Kobe Leonessa bilan L.League 2016-yilgi mavsumining qolgan qismi uchun ijaraga shartnoma imzoladi. U finalda oʻynamaganiga qaramay, klubga 2016-yilgi imperator kubogini yutib olishga yordam berdi.

Sky Blue FC 

2019-yil 15-yanvarda Sietl Reign FC Kavasumini NWSL klubi Sky Blue FCga amerikalik hujumchi Shea Groom evaziga almashtirdi.

Terma jamoa 

Kavasumi 2008-yilda Nadeshiko Yaponiya nomi bilan tanilgan Yaponiya terma jamoasida oʻynay boshlagan. U birinchi xalqaro golini 2011-yil Algarve kubogida Finlandiya darvozasiga kiritdi.

2011-yilgi jahon chemponati 

JCh-2011 yarim finalida Shvetsiyaga qarshi oʻyinda Kavasumi ikkita gol urib, Yaponiyaga 3:1 hisobida gʻalaba olib keldi bu Yaponiyani AQShga qarshi finalga olib chiqdi. Kavasumi asosiy tarkibda maydonga tushdi va 18-daqiqada hisobni tenglashtirdi, keyin esa 64-daqiqada gʻalaba golini kiritdi. Yaponiya yakunda AQShni penaltilar seriyasida magʻlub etib, oltin medalni qoʻlga kiritdi.

2012-yilgi yozgi olimpiada oʻyinlari 

Kavasumi 2012-yilgi London Olimpiadasi uchun Yaponiya terma jamoasiga kiritildi va jamoaning Kanadaga qarshi guruh bosqichidagi birinchi oʻyinida turnirdagi ilk golini kiritdi. Yaponiya Kanadani 2:1 hisobida magʻlub etdi. Yaponiya Shvetsiya va Janubiy Afrikani magʻlub etib, oʻz guruhida ikkinchi oʻrinni egalladi. Chorak finalda Braziliyani 2:0 hisobida magʻlub etgan Yaponiya yarim finalda Fransiya bilan toʻqnash keldi va 2:1 hisobida gʻalaba qozonib, finalga yoʻl oldi. Finalda jamoa AQSHga 2-1 hisobida magʻlub boʻldi va Yaponiyaga turnirning kumush medalini qoʻlga kiritdi. Kavasumi Yaponiya terma jamoasi uchun har bir oʻyinda oʻynab, bittadan gol urib, turnirni yakunladi.

2015-yilgi jahon chempionati 

Kavasumi Yaponiya jamoasining ajralmas qismi boʻlib qoldi va jamoaga 2015-yilgi ayollar oʻrtasidagi Jahon chempionatida ikkinchi oʻrinni egallashga yordam berdi. Uning soʻnggi daqiqadagi uzatmasi ingliz himoyachisi Laura Bassettning  avtogoli bilan yakunlandi va Yaponiyani finalga olib chiqdi.

Karyera statistikasi

Klub

Terma jamoa

Xalqaro maydonda kiritlgan gollar

Manbalar

Havolalar 

Japan Football Association
  – Kawasumi's Official Blog (Japanese)
 Seattle Reign player profile